สวัสดีค่ะ คุณเวลาดิฉันเป็นร้อนในแล้วมักจะเพลียตลอด เหนื่อย ตัวร้อนเล็กน้อย อาจจะเป็นเรื่องปกติใช่ไหมคะแต่พบว่าเวลาเป็นแล้ว มักจะทำให้คิดอะไรไม่ค่อยออก ตัดสินใจไม่ค่อยได้ คิดวนไปมา รู้สึกซึมๆ หมดพลังไม่แน่ใจว่าเป็นอาการปกติด้วยหรือเปล่า ขอคำแนะนำหน่อยนะคะ ควรทำอย่างไรดีคะ
สวัสดีค่ะ อาการรู้สึกเพลีย เหนื่อยตลอด คิดอะไรม่ค่อยออกนั้น อาจจะเป็นกลุ่มอาการที่ไม่จำเพาะเจาะจงต่อโรคใด กล่าวคืออาจเป็นอาการที่เกิดจากการเจ็บป่วยใดๆ มีไข้ หรือการอักเสบใดๆในร่างกาย ก็อาจทำให้อ่อนเพลียได้ถ้ามีไข้จริงเกิน 37.8 องศา ควรไปพบแพทย์เพื่อตรวจหาสาเหตุที่แน่ชัดและรักษาตามสาเหตุนั้นๆ อาการร้อนใน ไม่แน่ใจว่าหมายถึงแผลในปากหรือไม่ ซึ่งถ้าเป็นรุนแรง เป็นแผลขนาดใหญ่ อาจอธิบายอาการไข้ อ่อนเพลียได้เช่นกันให้รับประทานอาหารอ่อนๆ ดื่มน้ำเปล่าสะอาดมากๆ พักผ่อนให้เพียงพอ และถ้ายังมีแผลในปากต่อเนื่อง มีไข้สูง ควรไปพบแพทย์